|  |  |
| --- | --- |
| **POGODBA DRSI št. 2431-20-401261/0** |  |
| ***POGODBA izvajalca št****……………* |  |
|  |  |

 DRSI: št. zadeve: 43001-352/2020

sklenjena med

|  |  |
| --- | --- |
| **NAROČNIKOM:** | Republika Slovenija, Ministrstvo za infrastrukturo, Direkcija RS za infrastrukturo, Tržaška 19, 1000 Ljubljana, davčna številka: 75827735, ki jo zastopa direktorica Ljiljana Herga, univ.dipl.inž.geol.  |
| in |  |
| **IZVAJALCEM:** |  |
|  |  |
|  | Identifikacijska št. za DDV:  | SI |
|  | Številka TRR izvajalca :  |  |

1. **PREDMET POGODBE**
2. člen

Pogodbeni stranki uvodoma ugotavljata, da:

* se pogodba sklepa na podlagi izvedenega in oddanega javnega naročila po odprtem postopku, objavljenim na portalu javnih naročil dne \_\_\_\_\_\_\_\_\_\_\_\_ z oznako \_\_\_\_\_\_\_\_\_\_ in v Uradnemu list EU dne \_\_\_\_\_\_\_\_\_\_\_\_ z oznako \_\_\_\_\_\_\_\_\_\_,
* je naročnik z odločitvijo o oddaji naročila št. \_\_\_\_\_\_\_\_\_ z dne \_\_\_\_\_\_\_\_\_ izbral ponudbo izvajalca kot najugodnejšo.
1. člen

Predmet pogodbe je **Izvajanje konzultantskih storitev pri realizaciji investicij na državnih cestah za časovno obdobje 2021-2026 / sklop**……………(v nadaljevanju: storitve).

Predmet pogodbe je podrobneje določen v »Specifikaciji naročila« s prilogami (priloga št. 1.: »Opis naročila«, priloga št 2.: »Obseg konzultantskih storitev za investicijske projekte«, priloga št. 3.: »Obračunski listi«) in ponudbi izvajalca št. ………………. z dne …………….., ki so priloga te pogodbe in njen sestavni del ter se izvaja na način, kot je določen v prilogah in pogodbi.

Izvajalec s podpisom te pogodbe izrecno potrjuje, da je v celoti seznanjen z dokumentacijo v zvezi z oddajo javnega naročila, z obsegom ter zahtevnostjo storitev, katerih izvedbo prevzema s sklenitvijo te pogodbe in zagotavlja, da izpolnjuje vse pogoje za izpolnitev prevzetih storitev v obsegu in kvaliteti, kot izhajata iz te pogodbe.

1. člen

Izvajalec je kot strokovnjak odgovoren za kakovostno in pravočasno izvedbo vseh pogodbenih obveznosti, ki jih je potrebno izvršiti za uspešno in popolno izvedbo predmeta pogodbe.

Izvajalec je dolžan v okviru opravil in nalog izvesti obvezne delovne aktivnosti in ključne delovne aktivnosti.

Obvezne delovne aktivnosti, ki veljajo za vsak investicijski projekt, so:

A/ Priprava osnutkov, usklajevanje in dopolnjevanje:

* projektnih nalog oziroma opisov naročil za vse vrste strokovnih podlag prostorskih aktov, za izdelavo investicijske, okoljske, prostorske dokumentacije, za izdelavo projektne dokumentacije, izvedbenih načrtov oziroma za njihove posamezne sestavne dele,
* projektnih nalog oziroma opisov naročil za izdelavo dokumentacije, ki ni zajeta v 1. alineji (npr. hrup, monitoring, zahteve iz področja varstva narave, kulture, itd....),
* delovnih gradiv potrebnih za izvedbo investicijskih projektov oziroma njihovih posameznih delov,
* pregled oziroma analiza dokumentov potrebnih za izvedbo investicijskih projektov oziroma njihovih posameznih delov,
* stališč potrebnih za izvedbo investicijskih projektov oziroma njihovih posameznih delov,
* upravnih aktov,
* dokumentov in upravnih aktov v zvezi z upravnimi postopki.

B/ Pridobitev:

* stališč v obliki dokumentov potrebnih za izvedbo investicijskih projektov oziroma njihovih posameznih delov,
* strokovnih podlag, gradiv s področja gradnje cest, geološko-geomehanskih preiskav, geodetskih meritev, hidrologije, naravovarstvenih in okoljevarstvenih pogojev, kulturne dediščine,...

C/ Izvajanje strokovno svetovalnih opravil in nalog z BIM modeliranjem:

* predlog za izbor projektov primernih za uporabo BIM,
* priprava projektnih nalog,
* spremljanje projektiranja z BIM modeliranjem,
* spremljanje izvedbe z BIM modeliranjem,
* strokovne podlage, gradiva s področja BIM modeliranja,…

D/ Izvedba:

* sodelovanje v celotnem postopku (priprava, predaja, kontrola) realizacije investicijskega projekta, kar med drugim zajema: vodenje, spremljanje, izvajanje, koordiniranje priprave in izdelave strokovnih podlag prostorskih aktov, investicijske, okoljske, prostorske dokumentacije, projektne dokumentacije, izvedbenih načrtov oziroma za njihove posamezne sestavne dele,
* pregled že izdelanih gradiv, strokovnih podlag, mnenj in dokumentacije itd. ter izdelava analize le- teh,
* terenskega dela,
* pregled soglasij oziroma mnenj, projektnih pogojev oziroma smernic ter izdelava potrebnih analiz (oz. stališč) le-teh in pridobivanje eventualnih dodatnih mnenj, smernic, soglasij in dovoljenj pristojnih organov ter nosilcev javnih pooblastil (npr. zaradi spremembe dinamike izvedbe, zaradi novo nastalih dejstev tekom postopka, obnove obstoječih soglasij, itd.),
* okvirni terminski plan konzultantskih storitev izvedbe investicijskega projekta za vsak projekt posebej (v pdf formatu), ki ga mora v roku 90 dni po sklenitvi pogodbe predložiti naročniku, z naslednjo minimalno vsebino, ki se jo smiselno prilagodi v dogovoru z naročnikom v obsegu posameznega investicijskega projekta:
* prostorsko načrtovanje,
* projektiranje,
* pravno-premoženjske zadeve,
* upravna dovoljenja,
* investicijska dokumentacija,
* gradnja,
* garancijska doba.
* drugih dokumentov, kot so poročila, strokovna mnenja, povzetki itd., potrebnih za izvedbo investicijskih projektov ali njihovih posameznih delov na zahtevo naročnika,
* sodelovanje pri obravnavah strokovnih podlag prostorskih aktov, investicijske, okoljske, prostorske dokumentacije, projektne dokumentacije, izvedbenih načrtov za njihove posamezne sestavne dele,
* sodelovanje v upravnih postopkih (priprava vlog, odgovorov in pojasnil) s poudarkom na upoštevanju zakonitih rokov oziroma pred iztekom s strani upravnega organa določenega roka,
* sodelovanje z občani, lokalnimi skupnostmi, državnimi organi, pri delu komisij,
* sodelovanje pri pregledu in vrednotenju zahtevkov izvajalcev za podane zahteve sprememb od pogodbenih predračunov (manj, več dela, ali dodatna dela),
* uvedba izvajalcev v delo najkasneje v roku določenim s pogodbo in posredovanje dokumenta o uvedbi v delo na naslov naročnika,
* dokazno, praviloma mesečno spremljanje izvajalcev, na podlagi naročila naročnika,
* predaja poročil oziroma vnos poročil v informacijski sistem naročnika praviloma do 10. dne v mesecu za pretekli mesec,
* sodelovanje na koordinacijskih, delovnih in drugih sestankih na zahtevo naročnika,
* druga administrativno tehnična in ostala opravila in naloge pri konzultanskih storitvah za realizacijio investicijskih projektov.

E/ Priprava, usklajevanje in dopolnjevanje dokumentov za izvedbo javnih naročil, ki se oddajo na podlagi veljavnih zakonov in podzakonskih aktov v Republiki Sloveniji, ki urejajo javno naročanje in javne finance:

* pri izvajanju storitev upoštevati predpise s področja javnega naročanja in predpise s področja predmeta javnega naročila,
* priprava strokovnega dela dokumentacije v zvezi z oddajo javnega naročila, ki vključuje specifikacijo naročila, vzorca pogodbe s prilogami (vključno s FIDIC splošnimi in posebnimi pogoji pogodb v primeru, da bo uporabo FIDIC zahteval naročnik), pogoje za ugotavljanje sposobnosti ponudnikov, merila za oddajo javnih naročil, v skladu z naročnikovimi vzorci dokumentacij v zvezi z oddajo javnega naročila,
* sodelovanje pri pregledu in ocenjevanju ponudb v postopku javnega naročanja, preveritev ponudbenega predračuna in razvrstitev ponudb glede na merila,
* preveritev ponudb v delu, ki se nanaša na izpolnjevanje zahtev glede predmeta javnega naročila, tehničnih in kadrovskih zmogljivosti, referenc in solidnosti ponudnika,
* sodelovanje pri reševanju zahtevkov za revizijo,
* sodelovanje v strokovni komisiji za vodenje postopka javnega naročila kot strokovnjak s področja predmeta javnega naročila in pri izvajanju storitev uporabljati informacijski sistem e-JN za elektronsko javno naročanje, ki je namenjen elektronski izmenjavi dokumentov v času izvedbe postopka oddaje javnega naročila,
* izvajanje zadolžitev in odgovornosti članov strokovnih komisij v postopkih javnih naročil, ki jih oddaja naročnik, skladno s "Poslovnikom za vodenje postopkov javnih naročil", ki je objavljen na spletni strani naročnika in je sestavni del dokumentacije v zvezi z oddajo javnega naročila za vsakokratno javno naročilo.

F/ Vnos podatkov in dokumentov v aplikacijo SaPoro (spletna aplikacija za poročanje o projektih):

* udeležba na izobraževanju za uporabo SaPoro, ki ga organizira naročnik in po katerem izvajalec pridobi dostop do spletne aplikacije,
* sprotno vnašanje podatkov v vseh fazah izvedbe projekta v aplikacijo SaPoro, kjer je dokumentacija razdeljena na:
* Dokumentacijo pred gradnjo (prostorska, projektna, investicijska, upravna, okoljska),
* Dokumentacijo med gradnjo,
* Dokumentacijo po gradnji.
* določitev potrebne dokumentacije za vsak projekt pred gradnjo, med gradnjo in po gradnji ter določitev etap izvajanja projekta,
* sprotno vnašanje podatkov za vsak projekt o stanju dokumentacije pred gradnjo, med gradnjo in po gradnji in označitev podatkov o zaključeni dokumentaciji,
* določitev pogodb za vsak projekt (iz razpoložljive baze v SaPoro), ki so vezane na posamezno dokumentacijo in priložitev ustreznih  skeniranih dokumentov (pogodbe, zapisniki, potrdila, naslovna stran PZI, dovoljenja...),
* vnos načrtovanih kazalnikov za vsako začeto gradnjo (npr. število metrov izdelave javne razsvetljave, število metrov rekonstrukcije ceste, število krožišč ipd.),
* vnos izvedenih kazalnikov ob zaključku leta za zaključene gradnje v tekočem letu (npr. število metrov izdelane javne razsvetljave, število metrov rekonstrukcije ceste, število krožišč ipd.),
* vnos podatkov za vsak projekt ob zaključku leta za Zaključno letno poročilo, ki obsegajo opis izvedenih aktivnosti na projektu (ta opis je minimalen, dovoljeno je le 255 znakov),
* oblikovanje poročil/opomnikov o stanju investicijskih projektov (sortirano po občinah, regijah..) s pomočjo aplikacije in po navodilih naročnika.

G/ Izvajalec mora izvajati še naslednje obveznosti:

* v primeru uveljavitve nove zakonodaje v času trajanja pogodbe v roku 10 dni od uveljavitve le-te obveščati naročnika o posledicah spremenjene zakonodaje glede na predmet pogodbe ter priložiti podlage za spremembo pogodbenega razmerja,
* predlagati morebitne dodatne potrebne ukrepe (analize, raziskave, študije in druge dokumente), v kolikor je ugotovil oziroma se ugotovi, da so le-ti potrebni in so v skladu z zakonodajo ali zahtevami stroke,
* predložiti obrazec priloga št. 3: »Obračunski listi« za obračun storitev za posamezni investicijski projekt, izdelan z orodjem Microsoft Excel za tekoči mesec in zbirni obračun za ves čas trajanja pogodbe v elektronski obliki in pisni obliki,
* v primeru zahtevka izvajalca po spremembi količin ali obsega del (manj ali več del, dodatna dela) le tega preveriti in potrditi, pred izvedbo del pa pridobiti soglasje naročnika; v primeru ustnega soglasja naročnika (npr. telefonsko) pridobiti tudi pisno soglasje naročnika najpozneje v roku 8 dni po izdanem ustnem soglasju,
* vsa druga strokovno svetovalna opravila in naloge, ki so v neposredni zvezi s popolnim dokončanjem del.

Ključne delovne aktivnosti za postopek realizacije investicijskih projektov so vse delovne aktivnosti:

* pri investicijski dokumentaciji,
* pri umeščanju prostorskih ureditev v prostor,
* pri projektni dokumentaciji,
* pri izdelavi strokovnih gradiv,
* pri ureditvi pravno premoženjskih zadev,
* pri upravnih postopkih,
* pri gradnji,
* pri zagotavljanju pravne pomoči naročniku v času izvedbe del,
* pri komunikaciji z javnostjo,
* pri sodelovanju z lokalnimi skupnostmi,
* pri pripravi zakonodaje in
* po navodilu naročnika.
1. člen

Izvajalec je dolžan v okviru opravil in nalog, ki jih prevzema, pravočasno izvesti vse potrebne aktivnosti za celotno izvedbo v 3. členu navedenih opravil in nalog za popolno realizacijo projektov, ne glede na to ali so te storitve posebej navedene v opisu naročila.

**II. VREDNOST POGODBENIH DEL**

1. člen

Skupna vrednost pogodbenih del, določena na osnovi ponudbe izvajalca, znaša vključno z DDV:

**EUR**

(z besedo: 00/100)

od tega DDV: EUR

(z besedo: 00/100)

Naročnik bo storitve naročal v okviru pogodbene vrednosti glede na dejanske potrebe. Naročnik se ne zavezuje, da bo naročil storitve do celotne pogodbene vrednosti.

1. **ROK IZVEDBE DEL**
2. člen

Izvajalec se zavezuje začeti z izvajanjem s to pogodbo prevzetih del takoj po sklenitvi pogodbe.

Pogodba se sklepa za obdobje od sklenitve pogodbe do izpolnitve vseh pogodbenih obveznosti oziroma do **31. 12. 2026.**

1. člen

Pogodbene storitve morajo biti izvedene v zakonitih rokih oziroma pred iztekom s strani upravnega organa določenega roka. Izvajalec je dolžan pravočasno izvesti vse potrebno za izvedbo obveznih delovnih aktivnosti, ključnih delovnih aktivnosti, opravil in nalog za popolno realizacijo investicijskih projektov ne glede na to, ali so te storitve posebej navedene v »Opisu naročila«.

Izvajalec ima pravico do podaljšanja rokov za izvedbo posameznih storitev oziroma za izpolnitev svojih obveznosti po tej pogodbi zgolj v naslednjih primerih:

* če naročnik zamuja z izpolnitvami svojih obveznosti po tej pogodbi in izvajalec izključno zaradi te zamude naročnika ne more nadaljevati z izpolnjevanjem svojih obveznosti po tej pogodbi,
* zaradi višje sile, posledicam katere se ni bilo mogoče izogniti,

in sicer, za čas enak času trajanju teh vzrokov oz. razlogov za podaljšanje.

Pogodbeni stranki sta sporazumni, da mora izvajalec naročnika izrecno in nemudoma opozoriti na možnost zamude z izvedbo nalog in opravil v trenutku, ko se pojavi vzrok, ki bi lahko povzročil zamudo.

Podaljšanje rokov lahko zahteva tudi naročnik iz razlogov vezanih na spremembo veljavne zakonodaje.

1. **PRAVICE IN OBVEZNOSTI NAROČNIKA**
2. člen

Naročnik ima pravico:

* nadzorovati izvajanje obveznosti izvajalca po tej pogodbi, izvajalec pa mu je dolžan to omogočiti,
* dajati izvajalcu ustrezna navodila za izpolnjevanje njegovih obveznosti, ki jih je dolžan izvajalec upoštevati.
1. člen

Naročnik se obvezuje omogočiti izvajalcu dostop do podatkov oziroma dokumentacije, potrebne za izvedbo naročila.

Naročnik ima vselej pravico, da v primernem odpovednem roku, ki ga določi naročnik sam, odstopi od izvedbe posameznega projekta ali celotne pogodbe in zahteva povrnitev škode v primeru če ugotovi, da:

* izvajalec zamuja z začetkom izvajanja ali izvedbo posameznih opravil in nalog določenih v »Opisu naročila«,
* izvajalec zamuja z začetkom izpolnjevanja oz. z izpolnitvijo katerekoli druge svoje obveznosti po tej pogodbi,
* izvajalec ne upošteva pogojev določenih v tej pogodbi in/ali naročnikovih navodil in zahtev, zaradi česar bo imelo izvedeno delo napake (odstop od dogovorjenih pogojev),
* izvajalec opravil in nalog ne izvaja v dogovorjenih rokih, pa ga le ta na to ni izrecno nemudoma opozoril.

Pogodbeni stranki sta sporazumni, da je presoja naročnikovega interesa za izpolnitev posameznega določila te pogodbe v primeru izvajalčeve zamude oz. odstopa od dogovorjenih pogojev v izključni pristojnosti naročnika.

1. **OBVEZNOSTI IZVAJALCA**
2. člen

Izvajalec s podpisom pogodbe zagotavlja, da mu je poznan predmet pogodbe in vsi spremljajoči riziki v zvezi z izvedbo del, opravil in nalog ter da je seznanjen z zahtevami dokumentacije v zvezi z oddajo javnega naročila oziroma s prejeto dokumentacijo in s specifikacijo naročila (priloga št. 1.: »Opis naročila«, priloga št 2.: »Obseg konzultantskih storitev za investicijske projekte«, priloga št. 3.: »Obračunski listi«) ter da so mu razumljivi in jasni pogoji ter okoliščine za pravilno izvedbo pogodbenih storitev.

1. člen

Izvajalec se obvezuje, da bo vsa dela po tej pogodbi opravil vestno in po pravilih stroke, pri čemer bo skrbel, da bo delo opravljeno ekonomično, v okviru določil te pogodbe in morebitnih dodatnih dogovorov med pogodbenima strankama.

V zvezi z izvajanjem s to pogodbo prevzetih del se izvajalec obvezuje, da bo vse storitve po tej pogodbi izvedel:

* kot vrhunski strokovnjak,
* po pravilih stroke na področju, v katerega spada predmet te pogodbe,
* v dogovorjenih rokih, skladno z veljavnimi zakoni, podzakonskimi akti, specifikacijami, normativi (TSC - Tehnične specifikacije za javne ceste, sklepi, navodila,...) ter drugimi dokumenti pristojnih organov, kot tudi internimi predpisi, ki jih določa in sprejema naročnik.

Za izvedbo tega javnega naročila je vrhunski strokovnjak tisti, ki izpolnjuje zahteve in pogoje iz razpisne dokumentacije.

1. člen

Izvajalec mora najpozneje v roku 10 dni od prejema podpisane pogodbe kot pogoj za veljavnost pogodbe naročniku izročiti zavarovanje za dobro izvedbo del: bianco menico za dobro izvedbo del ter menično izjavo (skladno s predlogo), s pooblastilom za izpolnitev in unovčenje bianco menice za dobro izvedbo pogodbenih obveznosti v višini 10 % pogodbene vrednosti (z DDV).

Naročnik lahko v proračunskem letu, ki sledi letu v katerem je bila sklenjena pogodba, zavarovanje za dobro izvedbo del unovči v višini 10% pogodbene vrednosti, zmanjšani za 5% opravljenih storitev v preteklem letu (z DDV).

Zavarovanje za dobro izvedbo del mora veljati še najmanj 90 dni po roku za izvedbo vseh pogodbenih obveznosti. Če se rok za izvedbo vseh pogodbenih obveznosti podaljša, mora izvajalec temu ustrezno podaljšati veljavnost zavarovanja. Izvajalec lahko vrednost bianco menice za dobro izvedbo del na podlagi predhodne pridobitve naročnikovega potrdila o dokončanju in prevzemu del zniža za vrednost že dokončanih projektov.

Menico lahko naročnik unovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, količini in roku. Unovči jo lahko tudi za neposredno plačilo podizvajalcem, če izvajalec svojih zapadlih obveznosti do njih ni poravnal.

1. člen

Izvajalec se zavezuje, da bo redno vnašal podatke o poteku projektov v informacijski sistem naročnika, praviloma do 10. dne v mesecu za pretekli mesec.

1. člen

Izvajalec se zavezuje, da bo za izpolnjevanje storitev, dogovorjenih s to pogodbo, zagotovil zadostno število strokovno usposobljenih strokovnjakov, ki izpolnjujejo zahtevane pogoje in bodo svoje delo opravljali strokovno, natančno, po pravilih stroke, v skladu z veljavnimi predpisi, tehničnimi navodili, priporočili in normativi ter v rokih, dogovorjenih s to pogodbo.

Izvajalec mora imeti ves čas izvajanja pogodbenih obveznosti na voljo zahtevan kader, ki izpolnjuje vse zahtevane pogoje. Sprememba kadra je mogoča izključno s soglasjem naročnika. V primeru spremembe kadra tekom izvajanja pogodbenih obveznosti, mora nadomestni kader izpolnjevati vse zahtevane kadrovske pogoje. Pred morebitno kadrovsko spremembo pri izvajanju predmeta pogodbe je izvajalec dolžan pisno obvestiti naročnika in predložiti zahtevane dokumente, ki dokazujejo usposobljenost kadra. Kot sprememba kadra se štejejo morebitni dodatni kadri, ki bodo izvajali pogodbene obveznosti, kot tudi morebitna zamenjava prvotnega kadra. Pri spremembi kadra mora izvajalec zagotoviti prenos predhodnih rezultatov dela in znanja pridobljenega tekom izvajanja pogodbenih obveznosti na nadomestni kader.

Če naročnik ugotovi, da so kadri tehnično nestrokovni ali nekakovostni, poslovno-operativno neučinkoviti ali nezmožni komuniciranja in koordiniranja s svetovalci in osebjem naročnika, lahko naročnik zahteva zamenjavo takih kadrov z ustreznimi. Izvajalec mora tak kader zamenjati najpozneje v enem mesecu od datuma zahteve naročnika.

1. člen

Izvajalec je dolžan varovati vse podatke, informacije in dokumente naročnika ter vse osebne podatke v skladu z veljavnim zakonom o varstvu osebnih podatkov, do katerih bo imel dostop oziroma jih bo pridobil od naročnika tekom izvajanja pogodbenih obveznosti in jih brez soglasja naročnika ne sme uporabljati za lastne namene, razkriti tretjim osebam ali jih javno objavljati. Obveznost varovanja se nanaša tako na čas izvrševanja pogodbe, kot tudi na čas po tem, razen če se stranki ne dogovorita drugače. Izvajalec odgovarja za vso škodo, ki bi jo lahko oziroma jo je naročnik utrpel zaradi razkritja.

1. člen

Z dnem plačila postanejo vse materialne in druge avtorske pravice izvajalca na predmetu pogodbe last naročnika in to izključno, prostorsko in vsebinsko neomejeno ter za ves čas njihovega trajanja, vključno s pravico predelave, dodelave, spreminjanja, reproduciranja in objave na poljubnem mediju (v pisni, elektronski in drugi obliki) tudi brez posebnega soglasja izvajalca, razen moralne avtorske pravice, ki ostane avtorju.

Izvajalec jamči, da ni tretje fizične ali pravne osebe, ki bi si lastile kakršnekoli moralno ali materialno avtorsko pravico na avtorskih delih, ki so predmet te pogodbe, ter da lahko zakonito razpolaga z avtorskimi pravicami, ki se prenašajo s to pogodbo.

1. člen

Izvajalec bo izvedel dela, prevzeta s to pogodbo, brez podizvajalcev.

*ali*

Poleg izvajalca sodeluje(jo) pri izvedbi del tudi naslednji podizvajalec(i):

1. "firma", "naslov firme", "kraj", "matična številka", "davčna številka" in "transakcijski račun"

Podizvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (ČE JE VEČ PODIZVAJALCEV LOČITI ZA VSAKEGA POSEBEJ!)

"vrsta del(a), "predmet", "količina", "vrednost", "kraj" in "rok izvedbe del(a)".

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi pogodbe o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:

* + - izjavo podizvajalca, ali zahteva neposredna plačila,
		- pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko zadeve in številko pogodbe.

**VI. NAČIN OBRAČUNAVANJA IZVEDENIH STORITEV**

1. člen

Izvedene storitve po tej pogodbi bo izvajalec obračunal po dejansko opravljenih, s strani naročnika potrjenih količinah na predpisanih obrazcih v excel fomatu v elektronski obliki in pisni obliki.

Pogodbene cene na enoto so fiksne in vključujejo vsa dela ter stroške, ki so potrebni za izvedbo predmeta pogodbe. Izvajalec ni upravičen do spremembe oziroma zvišanja cen.

**VII. NAČIN PLAČEVANJA IZVEDENIH STORITEV**

1. člen

Na podlagi izpolnjenih in s strani odgovornega vodje projekta naročnika potrjenih obrazcev za obračun izvedenih storitev bo izvajalec dela obračunaval mesečno z izstavitvijo računov. Potrjeni obrazci in začasna ali končna situacija so obvezna priloga računa (v pdf obliki).

Izvajalec je dolžan izstaviti račun do 10. dne v mesecu za storitve opravljene v preteklem mesecu. Naročnik je dolžan posamezni račun v roku 15 dni po prejemu potrditi oziroma zavrniti. Če naročnik v roku 15 dni računa ne potrdi niti ne zavrne, se po preteku tega roka šteje, da je račun potrjen. Rok plačila je 30. dan od njegovega uradnega prejema, pri čemer začne teči plačilni rok naslednji dan po prejemu računa, ki je podlaga za izplačilo.

Pri izstavitvi računa se mora izvajalec sklicevati na številko pogodbe.

1. člen

Izvajalec dolžan naročniku posredovati račune izključno v elektronski obliki (e-račun) skladno z veljavnim Zakonom o opravljanju plačilnih storitev za proračunske uporabnike, naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z veljavnim Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**VIII. POGODBENA KAZEN**

1. člen

Pogodbeni stranki se dogovorita, da je izvajalec dolžan naročniku v primeru neizpolnitve oziroma neustrezne izpolnitve ali zamude z izpolnitvijo katerekoli svoje obveznosti po tej pogodbi, plačati pogodbeno kazen.

Pogodbena kazen je pavšalno določena in sicer v višini 2 ‰ za vsak dan zamude, vendar ne več kot 10 % vrednosti storitev posameznega investicijskega projekta v tekočem letu.

Pogodbena kazen se lahko na posameznem investicijskem projektu v enem letu obračuna večkrat, vendar ne več kot 10 % vrednosti storitev tega investicijskega projekta v tekočem letu.

Pogodbena kazen se lahko v tekočem letu obračuna za več investicijskih projektov.

Pravica do plačila pavšalno določene kazni naročniku pripada ne glede na to, ali je naročniku v posledici zamude izvajalca z izpolnitvami njegovih obveznosti po tej pogodbi nastala kakršnakoli škoda ali ne. V primeru da je naročniku zaradi zamude izvajalca nastala škoda, ki presega pavšalno določeno pogodbeno kazen, pa je dolžan izvajalec naročniku plačati tudi razliko do popolne odškodnine.

Izvajalec je dolžan naročniku plačati pogodbeno kazen na pisno zahtevo naročnika in v roku, ki ga določi naročnik, ki pa ne sme biti krajši od osmih dni. Ne glede na obveznost plačila pogodbene kazni pa je dolžan izvajalec izpolniti vse svoje pogodbene obveznosti po tej pogodbi.

Če naročnik prevzame pogodbene storitve po tem, ko je izvajalec prešel v zamudo, ni dolžan sporočiti izvajalcu, da si pridržuje pravico do pogodbene kazni.

**IX. ODŠKODNINSKA ODGOVORNOST**

1. člen

Izvajalec v skladu z veljavnimi predpisi odgovarja naročniku za vso škodo, ki bi nastala naročniku v posledici katerekoli kršitve te pogodbe s strani izvajalca (oz. tretjega, za katerega posredno ali neposredno odgovarja izvajalec).

**X. POOBLAŠČENI PREDSTAVNIK IN STROKOVNI NADZOR**

1. člen

Pooblaščen predstavnik naročnika za izvedbo te pogodbe je Tomaž Willenpart, dipl.inž.grad.

Odgovorna oseba naročnika za izvedbo te pogodbe je Aleš Gedrih, inž.grad.

Vodja »Projekt Sever« za naročnika je Djordje Pejanovič, univ.dipl.inž.grad.

Vodja »Projekta jug« za naročnika je mag. Alenka Potrč, univ.dipl.inž.grad.

Vodja »Projekta kolesarske povezave« za naročnika je Aleš Gedrih, inž.grad.

Vodja »Projekta objekti« za naročnika je Bojana Pirman, univ.dipl.inž.grad.

Vodja »Projekta geotehnika« za naročnika je Karmen Cian, univ.dipl.inž.grad.

Vodja »Projekta okolje« za naročnika je Karmen Cerovac Letonje, univ.dipl.geog.

Vodja »Projekt EU« za naročnika je Irena Zore Willenpart, univ.dipl.inž.grad.

Pooblaščen predstavnik izvajalca za izvedbo te pogodbe je …………

Odgovorne osebe izvajalca za izvedbo te pogodbe so:

Vodja projektne skupine (S-01 oz. S-01/OBJ oz. S-01/GEO) je …………

Strokovnjak za gradnjo in projektno dokumentacijo (S-02 oz. S-2/OBJ oz. S-02/GEO) je …………

Strokovnjak za gradnjo in projektno dokumentacijo (S-03) je …………

Strokovnjak za gradnjo in projektno dokumentacijo (S-04) je …………

Strokovnjak za javna naročila (S-05) je …………

Strokovnjak za geodezijo (S-06) je …………

Strokovnjak za prostorsko dokumentacijo (S-07) je …………

Strokovnjak za okolje (S-08) je …………

Strokovnjak za obremenitve s hrupom (S-08/HRUP) je …………

Strokovnjak za onesnaženost zraka (S-08/ZRAK) je …………

Strokovnjak za padavinske vode (S-08/VODA) je …………

Strokovnjak za investicijsko dokumentacijo (S-09) je …………

Strokovnjak za premoženjsko pravne zadeve (S-10) je …………

Strokovnjak za prometno varnost (S-11) je …………

*Opomba: Navede se le tiste strokovnjake, ki nastopajo pri realizaciji posameznega sklopa v skladu z Navodili za pripravo ponudbe.*

**XI. REŠEVANJE SPOROV**

1. člen

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila Obligacijskega zakonika in drugi predpisi, ki urejajo pogodbene odnose.

Morebitne spore v zvezi z izvajanjem te pogodbe bosta pogodbeni stranki reševali sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XII. KONČNE DOLOČBE**

1. člen

Pogodba je sklenjena z dnem, ko jo podpiše zadnja pogodbena stranka in veljavna z dnem predložitve zavarovanja za dobro izvedbo pogodbenih obveznosti.

Naročnik si pridržuje pravico, da odstopi od izvedbe posameznega projekta, zmanjša obseg del ali odstopi od pogodbe, iz razlogov veljavnega Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

1. člen

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.
1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dane garancije. V primeru, da škode ni možno ugotoviti, se ta obračuna v višini 10 % od pogodbene vrednosti.

1. člen

Pogodba je sestavljena v treh enakih izvodih, od katerih prejme izvajalec en izvod, naročnik pa dva izvoda.

|  |  |
| --- | --- |
| Ljubljana, dne ………………… | Ljubljana, dne ................................................. |
| **NAROČNIK:**  | **IZVAJALEC:** |
| REPUBLIKA SLOVENIJA |  |
| Ministrstvo za infrastrukturo |  |
| Direkcija RS za infrastrukturo |  |
| Ljiljana Herga |  |
| direktorica |  |
|  |  |
|  |  |

|  |
| --- |
| **MENIČNA IZJAVA za dobro izvedbo del**  |
| s pooblastilom za izpolnitev in unovčenje menice |

Naročniku Ministrstvo za infrastrukturo, Direkciji Republike Slovenije za infrastrukturo, Tržaška 19, 1000 Ljubljana, kot zavarovanje za dobro izvedbo pogodbenih obveznosti

|  |
| --- |
|  |

izročamo bianco menico, žigosano in podpisano s strani pooblaščene osebe za podpisovanje – izdajanje menic:

|  |  |  |  |  |
| --- | --- | --- | --- | --- |
|  |  |  |  |  |
| ime in priimek pooblaščenca |  | delovno mesto pooblaščenca |  | podpis |

Ministrstvo za infrastrukturo, Direkcijo RS za infrastrukturo, Tržaška 19, Ljubljana, nepreklicno pooblaščamo, da v primeru če nismo izpolnili svojih pogodbenih obveznosti, našo bianco menico brez poprejšnjega obvestila izpolni v vseh neizpolnjenih delih za znesek naše obveznosti v višini 10 % pogodbene vrednosti brez DDV oz……………………. EUR, da na menico vpiše klavzulo »brez protesta« ter da menico unovči v breme denarnih sredstev na našem transakcijskem računu:

|  |  |
| --- | --- |
| Banka in TRR: |  |

S podpisom te menične izjave dajemo nepreklicno in brezpogojno pooblastilo zgoraj navedeni banki, da izvede plačilno transakcijo v skladu s to menično izjavo v breme denarnih sredstev na našem transakcijskem računu.

|  |  |  |  |  |
| --- | --- | --- | --- | --- |
| Kraj: |  |  | Izdajatelj menice: |  |
| Datum: |  |  |  | *(samostojni ponudnik ali vodilni partner)* |
|  |
|  |  |  |  | *(ime in priimek zakonitega zastopnika)* |
|  |
|  |  |  |  | *(funkcija)* |
|  |
|  |  |  |  | *(podpis)* |

Priloga: bianco menica

|  |  |
| --- | --- |
|  |  |